**POZIV ZA PODNOŠENJE PRIJEDLOGA ZA IZRADU PRORAČUNA OPĆINE GUNDINCI ZA 2026. GODINU TE PROJEKCIJA PRORAČUNA ZA 2027. I 2028. GODINU**

Pozivaju se fizičke i pravne osobe s područja Općine Gundinci da podnesu svoje prijedloge za uvrštenje u Proračun Općine Gundinci za 2026. godinu s projekcijama za 2027. i 2028. godinu.

Predložiti se mogu manje aktivnosti i projekti, a koji su usmjereni na jedno od sljedećih programskih područja:

– Poticanje gospodarstva,
– Predškolski odgoj i naobrazba,
– Školstvo i obrazovanje,
– Kultura,
– Sport i rekreacija,
– Socijalna skrb,
– Civilno društvo i ostale društvene potrebe,
– Održavanje komunalne infrastrukture,
– Gradnja objekata i uređaja komunalne infrastrukture.

Sudjelovanje građana i ostale zainteresirane javnosti u planiranju i donošenju Proračuna važno je kako bi se raspoloživa sredstva već u fazi planiranja usmjerila na projekte i programe koji su u najvećoj mogućoj mjeri usklađeni s potrebama i iskazanim stavovima zainteresirane javnosti.

Želja nam je u procesu kreiranja Proračuna, kao najvažnijeg financijsko-planskog dokumenta, uključiti što veći broj zainteresirane javnosti kako bi u konačnici dobili što kvalitetniji prijedlog Proračuna.

Pozivamo sve zainteresirane da nam dostave svoje prijedloge za raspodjelu proračunskih sredstava Općine Gundinci za 2026.- 2028. godinu te na taj način aktivno sudjeluju u kreiranju Proračuna.

Prijedlozi se zaprimaju od 01.10.2025. do 31.10.2025. godine putem obrasca koji je sastavni dio ovog Poziva, a kojeg je moguće preuzeti na internetskim stranicama Općine Gundinci: www.gundinci.hr ili u pisarnici Općine.

Prijedlozi se dostavljaju Općini Gundinci elektroničkom poštom na e-mail: opcina@gundinci.hr odnosno osobno ili poštom na adresu: Općina Gundinci, Stjepana Radića 4, 35222 Gundinci, s naznakom „Prijedlozi za Proračun 2026.-2028.“.

Svi zaprimljeni prijedlozi bit će obrađeni te će se u skladu s proračunskim mogućnostima predložiti njihovo uvrštenje u Proračun.

**Gundinci, 01.10.2025.g. OPĆINSKI NAČELNIK
 Ilija Markotić**